Akademiese Bydraes | AFRIFIKSIE
Die werke wat geskep word in Afrikaans is goud werd en daarsonder sou hierdie forum nie eens bestaan het nie. En danksy die noemenswaardige erfenis wat ons in hierdie veld het, is dit moontlik vir diegene wat die behoefte het, om navorsing hieromtrent te kan uitvoer.
Verder, sal Suid-Afrikaners self soms navorsing doen oor internasionale werke wat self interessant en van waarde is.
Ons lys graag bydraes wat persone in hierdie veld (“vakgebied”) gemaak het. Indien u egter bewus is van ander bydraes wat nie hier aangegee word nie, laat ons asseblief weet sodat ons hierdie bladsy op datum kan hou.
Ons beperk nie hierdie veld tot bloot wetenskapfiksie en fantasie nie maar eerder tot die fantastika in die breë.
1938 – Radboud Universiteit in Nijmegen deur Abel J. Coetzee vir ‘n doktorsgraad in Lettere en Wysbegeerte
Titel: Die Afrikaanse Volksgeloof
1987 – Randse Afrikaanse Universiteit deur Mimie Naudene de Vries vir ‘n MA in Afrikaans-Nederlands
Titel: Die fantastiese as literêre soort, met spesifieke verwysing na die oeuvre’s van Etienne Leroux en Willem Brakman
2012 – Universiteit van Pretoria deur Y.F. Holden vir ‘n MA in Kreatiewe Skryfkuns
Titel: Die neerslag van enkele sprokies in geselekteerde Afrikaanse literêre tekste, met spesifieke verwysing na die teks Eenduisend-en-een grimmige nagte – Die toring met twaalf vensters
2013 – Universiteit van Stellenbosch deur Joan-Mari Barendse vir ‘n Ph.D.
Titel: Distopiese toekomsromans in die Afrikaanse literatuur ná 1999
2015 – Universiteit van Pretoria deur Pieter Verwey vir ‘n MA in Kreatiewe Skryfkuns
Titel: Steampunk : ‘n Beskrywende studie en analise van die neerslag van die begrip op die teks Clint Eastwood van Wyk en die Moordenaarsklok
2016 – Universiteit van Pretoria deur Carla van Wyk vir ‘n MA in toegepaste taalstudie
Titel: Strategie en prosedures vir die Afrikaanse vertaling van identiteitsvormende elemente van die Nac Mac Feegle-karakters in Terry Pratchett se The Wee Free Men
2017 – Universiteit van Pretoria deur Johanna Christina Lombard vir ‘n MA in die Departement Engels
Titel: A pangalactic gargle blaster of Lilliputian proportions: A comparative analysis of Jonathan Swift’s Gulliver’s Travels and Douglas Adams’s The Hitchhiker’s Guide to the Galaxy
2017 – LitNet Akademies deur Henriëtte Loubser van die Universiteit Stellenbosch se Departement Kurrikulumstudie
Titel: Omgewingsdiskoers in Wetenskapfiksie vir kinders met verwysing na die Anna Atoom-reeks deur Elizabeth Wasserman
Ons wil graag dankie sê aan almal wat ook op dié wyse bydra tot die fantastiese veld van Afrikaanse fantastika…